User talk:Nadiremanjani

Robert Ndrenika

Lindi më	1942 Vendlindja	Tiranë Kombësia	shqiptar Nënshtetësia	shqiptar profesioni	aktor Titulli	Artist i Popullit Robert Ndrenika (lindur më 10 janar në 1942) është një aktor shqiptar. Ai është emërua Artist i Popullit në vitin 1988 [1]. Ai ka studiuar në gjimnazin Qemal Stafa [2].

Jeta Robert Ndrenika lindi në Tiranë, në 1942. Në vitet 1960-1964 ka studiuar për aktor ne Shkollën e Larte "Aleksander Moisiu". Nga ky vit, deri më 1970, punon si aktor në Teatrin "Skampa" te Elbasanit. Në vitet 1970-1974 punon si aktor në Teatrin e Institutit të Lartë të Arteve (sot Akademia e Arteve), më pas në Teatrin Kombëtar, deri sa doli në pension. Sot punon si aktor i lirë.

Dramaturgjia kombëtare Ka qënë ndër aktorët që ka pasur ngarkesën më të madhe në teatër dhe kinematografi. Nga dramaturgjia kombëtare, midis të tjerash, ka interpretuar: "Besa" e Sami Frashërit, "Ura" e Minush Jeros, "Prefekti" i Besim Levonjës, "Familja e peshkatarit" e Sulejman Pitarkës, "Bashkë me agimin" e Kolë Jakovës, "Midis dy njerëzve" e Kiço Blushit, "Skënderbeu" i Lec Shllakut, "Gjenerali i ushtrisë së vdekur" dhe “Stinë e mërzitshme në Olimp” të Ismail Kadaresë, "Lumi i vdekur" i Jakov Xoxës, "Fytyra e dytë" dhe "Shkëlqimi dhe rënia e shokut Zylo" të Dritëro Agollit, "Shkallët" dhe "Shtëpia me dy porta" të Ruzhdi Pulahës.

Dramaturgjia e huaj Nga dramaturgjia e huaj mund te përmendim "Shumë zhurme për asgjë", "Nata e dymbëdhjetë" dhe "Zbutja e kryeneçes" te Shekspirit, "I sëmuri për mend" dhe “Kopraci” të Molierit, "Udha e largët" e Arbuzovit, "Luiza Miler" e Shilerit, "Prometeu" dhe "Njeriu që pa vdekjen me sy" të Viktor Eftimiut, "Dashuri e tillë” e Kohoutit, "Banja" e Majakovskit, "Arturo Ui" e Brehtit, "Vdekja e një komisioneri" e Millerit, "Vizita e damës plake" e Dyrrenmatit, "Magjia e madhe” dhe “Cilindri” të De Filipos, "Darka e të marrëve" e Veberit, “6 vjet shtatzënë” e Cikliropulosit, “Pulëbardha” e Anton Çehovit, “Histori zooparku” e Ollbit, etj.

Kinematografia Në kinematografi ka interpretuar mbi 30 filma, midis te cilëve mund të përmendim "Horizonte te hapura", "I teti në bronz", "Kapedani", "Shtigje lufte", "Në shtëpinë tonë", "Koncert ne vitin 1936", "Bolero" etj.

Kolegët Ka punuar me regjisore teatri si Kujtim Spahivogli, Mihallaq Luarasi, Lec Shllaku, Pirro Mani, Esat Oktrova, Drita Agolli, Gëzim Kame, Fatos Haxhiraj, Kiço Londo, Kastriot Çipi, Hervin Çuli, dhe kineastë si Dhimitër Anagnosti, Viktor Gjika, Muharrem Fejzo, Piro Milkani, Saimir Kumbaro, Vladimir Prifti, etj.

Nderimet Në vitin 1979 i është akorduar titulli "Artist i Merituar" dhe ne vitin 1988 titulli "Artist i Popullit". Është nderuar me Kupën për Aktorin më të Mire në Festivalin Kombëtar te Teatrit, më 1994, për rolin e Di Spetes në shfaqjen "Magjia e Madhe", te De Filipos dhe ne Festivalin e Filmit te vitit 1979, për rolin e Prefektit në filmin "Koncert në vitin 1936". Eshte nderuar me titullin "Nderi i Kombit".

Pedagogjia Për disa vite ka punuar si pedagog i mjeshtërisë së aktorit dhe fjalës artistike, në degën e aktrimit, në Institutin e Lartë te Arteve.

Filmografia Viti	Titulli	Roli	Shënime 1966	Oshëtimë në bregdet	Gjergji 1968	Horizonte të hapura	Azemi 1970	I teti në bronx	Xhemali 1972	Kapedani	I biri i Xha Sulos 1972	Odiseja e tifozave 1972	Kryengritje në pallat	Babai i fëmijëve 1974	Shtigje të luftës	Shabani 1974	Rrugë të bardha	Ganiu 1974	Duke kërkuar 5-orëshin	Zeqo 1977	Shembja e idhujve	Kapteri 1978	Koncert në vitin 1936	Fotaqi 1979	Në shtëpinë tonë	Stefi 1979	Mësonjtorja	Kosta 1980	Një shoqe nga fshati	Agush Kalemi 1982	Vëllezër dhe shokë	Sokrati 1982	Prefekti	Qazim Mulleti 1982	nëntori i dytë	karrrocieri i Ismail Qemalit 1982	Besa e kuqe	Gjoni 1983	Kohë e largët	Anastas Grigori 1984	Nxënësit e klasës sime	Kristofori 1984	Shirat e vjeshtës	Sotiri 1984	Shi në plazh	Come 1985	Tre njerëz me guna 1985	Gurët e shtëpisë sime 1986	Dhe vjen një ditë	Zenuni, vëllai i Llano Bletës 1987	Përrallë nga e kaluara	Vangjeli 1987	Botë e padukshme	Iliazi 2001	Parullat	Lleshi 2002	Njerëz dhe fate	Betimi, i ati i Florit 2004	Tifozët	Dyli 2009	Kronikë provinciale